वीरान पड़े विवाह मंडपों में गूंजेगी शहनाई : डीडीसी
धनबादजिला के विभिन्न प्रखंडों में वीरान पड़े विवाह मंडपों में शहनाई गूंजेगी। अभी तक एक भी विवाह मंडप में एक भी शादी नहीं हुई है। 12 वर्ष पूर्व प्रति विवाह मंडप 20 लाख की लागत से बनाया गया था। हैंडओवर नहीं किए जाने से वर्षों से वीरान पड़ा है। दैनिक भास्कर ने रविवार को वीरान पड़े बलियापुर के दुधिया स्थित चौबे टोला समेत अन्य जगहों के विवाह मंडपों की खबर प्रमुखता से प्रकाशित किया। वीरान मंडप अपराधियों शराबियों का अड्डा बन चुका है। जिसे जिला प्रशासन ने गंभीरता लेते हुए जांच पड़ताल की, फिर डीडीसी गणेश कुमार ने कहा कि जिला में जितने भी विवाह मंडप हैं, सभी बदहाल हैं। उनका सौंदर्यीकरण किया जाएगा। फिर उसे आउटसोर्सिंग पर दिया जाएगा। इससे आम जनता को लाभ मिलेगा।
hin_Deva hin_Deva